Neuvoston asetus (ETY) N:o 2391/89, annettu 24 päivänä heinäkuuta 1989, tiettyjen CN-koodeihin 2009 ja 2204 kuuluvien ja kolmansista maista peräisin olevien viinialan tuotteiden määrittelemisestä



Virallinen lehti nro L 232 , 09/08/1989 s. 0010 - 0012

Suomenk. erityispainos Alue 3 Nide 30 s. 0060

Ruotsink. erityispainos Alue 3 Nide 30 s. 0060



NEUVOSTON ASETUS (ETY) N:o 2391/89, annettu 24 päivänä heinäkuuta 1989, tiettyjen CN-koodeihin 2009 ja 2204 kuuluvien ja kolmansista maista peräisin olevien viinialan tuotteiden määrittelemisestä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (ETY) N:o 1236/89(2), ja erityisesti sen 1 artiklan 4 kohdan c alakohdan, ottaa huomioon komission ehdotuksen, sekä katsoo, että tulli- ja tilastonimikkeistöstä sekä yhteisestä tullitariffista 23 päivänä heinäkuuta 1987 annetulla neuvoston asetuksella (ETY) N:o 2658/87(3), sellaisena kuin se on viimeksi muutettuna asetuksella (ETY) N:o 1672/89(4), otettiin käyttöön 1 päivästä tammikuuta 1988 harmonoidun järjestelmän nimikkeistön pohjalta yhdistetty tavaranimikkeistö, joka täyttää sekä yhteisen tullitariffin että yhteisön ulkomaankaupan tilastojen vaatimukset, tämän vuoksi on tarpeen muotoilla uudelleen tiettyjen CN-koodeihin 2009 ja 2204 kuuluvien ja kolmansista maista peräisin olevien viinialan tuotteiden määrittelemisestä 5 päivänä helmikuuta 1979 annetussa neuvoston asetuksessa (ETY) N:o 339/79(5), sellaisena kuin se on viimeksi muutettuna asetuksella (ETY) N:o 2047/89(6), olevat tavarankuvaukset ja tariffinumerot yhdistetyn nimikkeistön termien mukaisesti, merkittävien sisällöllisten muutosten johdosta kyseisestä asetuksesta olisi selkeyden vuoksi laadittava koonnelma, osaa asetuksen (ETY) N:o 822/87 liitteessä I olevien tuotteiden määritelmistä voidaan soveltaa ainoastaan yhteisössä saatuihin tuotteisiin; tämän vuoksi on välttämätöntä määritellä kolmansista maista peräisin olevat vastaavat tuotteet, ja tässä asetuksessa tarkoitettujen kolmansista maista peräisin olevien tuotteiden määritelmien on oltava mahdollisimman lähellä yhteisön tuotteiden määritelmiä, ON ANTANUT TÄMÄN ASETUKSEN: 1 artikla Tämä asetus koskee tiettyjä CN-koodeihin 2009 ja 2204 kuuluvia ja kolmansista maista peräisin olevia tuotteita. 2 artikla Tässä asetuksessa tarkoitetaan: a) `rypälemehulla, jonka käyminen on estetty tai keskeytetty lisäämällä alkoholia`, tuotetta: - jonka todellinen alkoholipitoisuus on 12 tilavuusprosenttia tai enemmän, mutta vähemmän kuin 15 tilavuusprosenttia, ja - joka on saatu lisäämällä viinin tislauksesta peräisin olevaa tuotetta käymättömään rypälemehuun, jonka luonnollinen alkoholipitoisuus on vähintään 8,5 tilavuusprosenttia ja joka on peräisin yksinomaan alkuperämaana olevassa kolmannessa maassa hyväksytyistä viininvalmistukseen käytettävistä rypälelajikkeista; b) `tiivistetyllä rypälemehulla` rypälemehua, - joka on saatu poistamalla osittain rypälemehun neste millä tahansa alkuperämaana olevan kolmannen maan säännöksissä sallitulla muulla menetelmällä, jota ei ole kielletty yhteisön lainsäädännössä, kuin suoran kuumennuksen avulla siten, että asetuksen (ETY) N:o 543/86(7) liitteessä määrätyn menetelmän mukaisesti saatu refraktometriluku 20 °C:n lämpötilassa on vähintään 50,9 prosenttia, - joka on peräisin yksinomaan alkuperämaana olevassa kolmannessa maassa hyväksytyistä viininvalmistukseen käytettävistä rypälelajikkeista, ja - joka on saatu rypälemehusta, jonka luonnollinen alkoholipitoisuus on vähintään alkuperämaana olevan kolmannen maan nautittavaksi tarkoitettujen viinien valmistusta varten vahvistama vähimmäispitoisuus; kyseisen pitoisuuden on oltava vähintään 8,5 tilavuusprosenttia. Tiivistetyn rypälemehun todellinen alkoholipitoisuus, joka on pienempi kuin 1 tilavuusprosentti, sallitaan; c) `puhdistetulla tiivistetyllä rypälemehulla` nestemäistä sokeroimatonta tuotetta: - joka on saatu poistamalla osittain rypälemehun neste millä tahansa alkuperämaana olevan kolmannen maan säännöksissä sallitulla muulla menetelmällä, jota ei ole kielletty yhteisön lainsäädännössä, kuin suoran kuumennuksen avulla siten, että asetuksen (ETY) N:o 543/86 liitteessä määrätyn menetelmän mukaisesti saatu refraktometriluku 20 °C:n lämpötilassa on vähintään 61,7 prosenttia, - jolle on suoritettu alkuperämaana olevan kolmannen maan säännösten sallimat käsittelyt, joita ei ole kielletty yhteisön lainsäädännössä, happamuuden vähentämiseksi ja muiden ainesosien paitsi sokerin poistamiseksi, - jolla on seuraavat ominaisuudet: - pH-arvo enintään 5, kun 25° Brix, - optinen tiheys 425 nm:ssä 1 senttimetrin paksuudella tiivistetystä rypälemehusta, kun 25° Brix, enintään 0,100, - sakkaroosipitoisuus ei havaittavissa määritettävällä määritysmenetelmällä, - Folin-Ciocalteau-luku enintään 6, kun 25° Brix - titraushappoisuus enintään 15 milliekvivalenttia kokonaissokerikilogrammaa kohti, - rikkidioksidipitoisuus enintään 25 milligrammaa kokonaissokerikilogrammaa kohti, - kokonaiskationipitoisuus enintään 8 milliekvivalenttia kokonaissokerikilogrammaa kohti, - johtavuus 25° Brix ja 20 °C:n lämpötilassa enintään 120 mikrosiemensiä senttimetriä kohti, - hydroksimetyylifurfuraalipitoisuus enintään 25 milligrammaa kokonaissokerikilogrammaa kohti, - meso-inositolin esiintyminen, - joka on peräisin yksinomaan alkuperämaana olevassa kolmannessa maassa hyväksytyistä viininvalmistukseen käytettävistä rypälelajikkeista ja - joka on saatu rypälemehusta, jonka luonnollinen alkoholipitoisuus on vähintään alkuperämaana olevan kolmannen maan nautittavaksi tarkoitettujen viinien valmistusta varten vahvistama vähimmäispitoisuus; kyseisen pitoisuuden on oltava vähintään 8,5 tilavuusprosenttia. Tiivistetyn puhdistetun rypälemehun todellinen alkoholipitoisuus, joka on vähemmän kuin 1 tilavuusprosentti, sallitaan. d) `väkevällä viinillä` tuotetta: - jonka todellinen alkoholipitoisuus on vähintään 15 tilavuusprosenttia mutta enintään 22 tilavuusprosenttia, ja kokonaisalkoholipitoisuus vähintään 17,5 prosenttia, ja - joka valmistetaan käymistilassa olevasta rypälemehusta, viinistä tai niiden sekoituksesta, ja kyseisten tuotteiden on oltava peräisin alkuperämaana olevassa kolmannessa maassa väkevien viinien valmistukseen hyväksytyistä rypälelajikkeista, ja niiden alkuperäisen luonnollisen alkoholipitoisuuden on oltava vähintään 12 tilavuusprosenttia, sekä lisäämällä: i) sellaisenaan tai sekoitettuna viininvalmistuksesta peräisin olevaa neutraalia alkoholia, mukaan lukien kuivatuista rypäleistä tislaamalla saatu alkoholi, jonka todellinen alkoholipitoisuus on vähintään 96 tilavuusprosenttia, ja viini- tai rusinatislettä, jonka todellinen alkoholipitoisuus on vähintään 52 tilavuusprosenttia, mutta enintään 86 tilavuusprosenttia, ii) sekä tarvittaessa yhtä tai useampaa seuraavista tuotteista: - tiivistetty rypälemehu, - jokin i alakohdassa tarkoitetuista tuotteista sekoitettuna rypälemehun tai käymistilassa olevan rypälemehun kanssa. Kuitenkin tiettyjen väkevien laatuviinien, joiden tuotanto-olosuhteet tunnustetaan väkevien tma-laatuviinien tuotanto-olosuhteita vastaaviksi ja jotka ovat erikseen vahvistettavassa luettelossa: - kokonaisalkoholipitoisuus voi olla alhaisempi kuin 17,5 tilavuusprosenttia mutta vähintään 15 tilavuusprosenttia, jos tästä on nimenomaisesti säädetty alkuperämaana olevan kolmannen maan lainsäädännössä, jota sovellettiin kyseisiin viineihin ennen 1 päivää tammikuuta 1985, tai - ne on voitu valmistaa rypälemehuista, joiden luonnollinen alkoholipitoisuus on alhaisempi kuin 12 tilavuusprosenttia, mutta vähintään 10,5 tilavuusprosenttia; e) `kuohuviinillä` tuotetta: - jonka todellinen alkoholipitoisuus on vähintään 8,5 tilavuusprosenttia, - joka on valmistettu tuoreiden viinirypäleiden, rypälemehun tai viinin ensimmäisen tai toisen alkoholikäymisen avulla ja - jolle on ominaista yksinomaan käymisestä peräisin olevan hiilidioksidin purkautuminen säiliötä avattaessa ja jossa 20 °C:n lämpötilassa suljetuissa säiliöissä säilytettynä hiilidioksin aikaansaama ylipaine liuoksessa on vähintään 3 baaria; f) `hiilihapotetulla kuohuviinillä` tuotetta: - jonka todellinen alkoholipitoisuus on vähintään 8,5 tilavuusprosenttia, - joka on valmistettu viinistä, - jolle on ominaista kokonaan tai osittain hiilidioksidin lisäämisestä peräisin olevan kyseisen kaasun purkautuminen säiliötä avattaessa ja - jossa 20 °C:n lämpötilassa suljetuissa säiliöissä säilytettynä hiilidioksidin aikaansaama ylipaine liuoksessa on vähintään 3 baaria; g) `helmeilevällä viinillä` tuotetta: - jonka todellinen alkoholipitoisuus on vähintään 8,5 tilavuusprosenttia ja - jossa 20 °C:n lämpötilassa suljetuissa säiliöissä säilytettynä viinin luonnollisesti sisältämän hiilidioksidin aikaansaama ylipaine liuoksessa on vähintään 1 baari mutta enintään 2,5 baaria; h) `hiilihapotetulla helmeilevällä viinillä` tuotetta: - jonka luonnollinen alkoholipitoisuus on vähintään 8,5 tilavuusprosenttia ja - jossa 20 °C:n lämpötilassa suljetuissa säiliöissä säilytettynä kokonaan tai osittain lisätyn hiilidioksidin aikaansaama ylipaine liuoksessa on vähintään 1 baari mutta enintään 2,5 baaria. 3 artikla Yksityiskohtaiset säännöt tämän asetuksen soveltamisesta annetaan asetuksen (ETY) N:o 822/87 83 artiklassa säädettyä menettelyä noudattaen. 4 artikla 1 Kumotaan asetus (ETY) N:o 339/79. 2 Viittauksia kumottuun asetukseen pidetään tähän asetukseen tehtyinä viittauksina, ja ne luetaan liitteessä olevan vastaavuustaulukon mukaisesti. 5 artikla Tämä asetus tulee voimaan 4 päivänä syyskuuta 1989. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä heinäkuuta 1989. Neuvoston puolesta H. NALLET Puheenjohtaja (1) EYVL N:o L 84, 27.3.1987, s. 1 (2) EYVL N:o L 128, 11.5.1989, s. 31 (3) EYVL N:o L 256, 7.9.1987, s. 1 (4) EYVL N:o L 169, 19.6.1989, s. 1 (5) EYVL N:o L 54, 5.3.1979, s. 57 (6) EYVL N:o L 202, 14.7.1989, s. 30 (7) EYVL N:o L 55, 1.3.1986, s. 41 LIITE >TAULUKON PAIKKA>